***Brži od pravde*** (engl. ) američki je akcioni triler film iz 2010. režisera Georgea Tillmana mlađeg. Glavne uloge igraju Dwayne Johnson i Billy Bob Thornton, kao kriminalac željan osvete odnosno korumpirani policajac koji ga ganja, redom. Glume i Tom Berenger, Oliver Jackson-Cohen, Adewale Akinnuoye-Agbaje i Carla Gugino. Film je izašao 24. novembra 2010. i donio zaradu od 11,6 miliona dolara.

Radnja
------

Nakon izlaska iz zatvora, „Vozač", alijas James Cullen, trči do svog Chevroleta Chevelle 1970. Vozi se do ureda u Bakersfieldu, California i ubija čovjeka. Posjećuje čovjeka koji mu je dao auto i pištolj, gdje ga primorava da mu da spisak imena. U međuvremenu, Vozača prati detektivka Cicero i njen partner Slade Humphries „Policajac" – detektiv koji vrlo skoro treba oda ode u penziju i čiji je život pun problema zbog iscrpljujuće ovisnosti o heroinu. Cicerova doprinosi slučaju kada prepozna Vozača na videu. Kasnije, bezimeni atentator kojeg zovu „Ubica", unajmljen je da ubije Vozača. Ubica obećava svojoj djevojci Lily da će to biti njegov posljednji posao.

Vozač odlazi do drugog imena na spisku, starca Kennetha Tysona, koji snima *snuff* filmove. Usred je snimanja seksualnog napada kada Vozač razvali vrata i ubije ga namrtvo. Ubica otpočinje pucnjavu u hodniku, ali Vozač pobjegne. Ovo utiče na Ubicu filozofski, pa zaprosi Lily i doživljava slučaj lično. Policajac i detektivka istražuju Vozačevu prošlost i otkrivaju da je prevaren. Cicerova se sjeti vozača iz videa smrti njegovog polubrata Garyja, koju je snimio videograf Tyson. Na snimku, neidentifikovani čovjek ubija Vozača u glavu, ali on se ipak izvuče od sigurne smrti i ugrađena mu je metalna pločica u lobanju.

Vozač posjećuje kuću svoje bivše djevojke. Ona zna da on ubija ljude iz videa i, nakon što otkrije da je abortirala njihovo nerođeno dijete i započela novi život, ona mu govori da se nada da će uspjeti u osveti. U striptiz klubu u Nevadi, Vozač zbode izbacivača Hovisa Nixona, koji mu je ubio polubrata Garyja. Ubrzo, i Policajac i Ubica saznaju da je čovjek preživio ubodne rane i da je u bolnici. Znajući da će Vozač otići da ga dokrajči, Policajac se priprema da se tamo sukobi sa njim.

Dok je Nixon na operacionom stolu, dolazi Vozač i ubija ga. Policajac pokuša da ubije Vozača ali bezuspješno; Vozač mu poštedi život jer je vidio da ima značku. Dok se vozi od bolnice, Vozač se susreće sa Ubicom. Nakon brze potjere na autoputu, Ubica ranjava Vozača u vrat nakon što mu je ovaj izbušio gumu.

Ime koje nije na spisku je Vozačev otac. Vozač vjeruje da je njegov otac sredio da on i njegov polubrat Gary budu ubijeni nakon što je odbio da podijeli novac od pljačke banke. Vozač je rođen kao rezultat afere svoje majke, što Vozačev otac nikada nije mogao da oprosti. Vozač otkrije da mu je otac umro prije nekoliko godina, dok mu majka zašiva ranu na vrati prije nego što ode. Posljednji čovjek je putujući evangelista po imenu Alexander Jerrod, a nakon što završi sa predavanjem i svi odu, Vozač se suočava sa njim. Jerrod zna zašto je tu i govori da je promijenio svoj život, moleći za oprost. Vozač ga poštedi, ali stiže Ubica.

Detektivka Cicero saznaje istinski identitet čovjeka koji je upucao Vozača. Juri prema crkvi; Policajac je već stigao na poprište. Ubica govori Vozaču da uzme njegov pištolj tako da testiraju vještine. Vozač odbija i kaže da ne želi probleme sa njim. Ubica objašnjava da je želio da bude bolji jer nije mogao da hoda dok je bio dijete. Policajac dolazi i upuca Vozača u glavu, otkrivajući da je on bio taj koji ga je pokušao ubiti u videu. Daje Ubici novac za neobavljeni posao, jedan dolar, što ovaj odbije. Ubica odlazi, govoreći Policajcu da ga više nikad ne kontaktira.

Policajac zove svoju djevojku i govori joj da će sve biti uredu jer je zaključio slučaj i čitao literaturu o ženama. Žena policajca Marina bila je Garyjeva djevojka i izvještavala je za Policajca. Govori mu o pljački banke i da je Policajac sastavio ekipu da smaknu Garyja i Vozača. Iznenada, Policajca upuca Vozač, koji je preživio zahvaljujući metalnoj pločici. Detektivka Cicero stiže na scenu nakon što je Vozač već otišao; odlučuje da neće odati uključenost Policajca u ilegalne radnje.

Vozač prosipa urnu svog brata u more i odvozi se u zalazak sunca; istovremeno, Evangelista počinje da drži propovijed o praštanju.

Uloge
-----

| Glumac | Uloga |
| --- | --- |
| Dwayne Johnson | James Cullen / Vozač |
| Billy Bob Thornton | detektiv Slade Humphries / Policajac |
| Carla Gugino | detektivka Cicero |
| Oliver Jackson-Cohen | Ubica |
| Maggie Grace | Lily |
| Moon Bloodgood | Marina Humphries |
| Courtney Gains | Prescott Ashton / Teleprodavac |
| John Cirigliano | Kenneth Tyson / Starac |
| Lester Speight | Hovis Nixon / Bafomet |
| Adewale Akinnuoye-Agbaje | Alexander Jarod / Evangelista |
| Tom Berenger | upravnik |
| Mike Epps | Roy Grone |
| Xander Berkeley | poručnik Mallory |
| Matt Gerald | Gary Cullen |
| Annie Corley | gđa Cullen |
| Jennifer Carpenter | Nan Porterman |
| Michael Irby | Vaquero |

Produkcija
----------

*Variety* je izvijestio u maju 2009. da je Dwayne Johnson u posljednjim pregovorima za ulogu te da će Phil Joanou režirati. Tog septembra je objavljeno da je Joanou odustao i da će George Tillman Jr. režirati. Salma Hayek je bila opcija za ulogu Cicerove, ali sedmicu prije nego što je snimanje počelo odustala je zbog „problema sa rasporedom". Hayekovu je zamijenila Carla Gugino. Glavno snimanje je počelo 8. februara 2010. u Los Angelesu i nastavljeno je u Pasadeni i Santa Clariti (California).

### Chevelle

Chevrolet Chevelle koji vozi Vozač naročito je istican u filmu i ima zadnji dio modela iz 1971. ili 1972, a prednji dio modela iz 1970, vjerovatno zbog rijetkosti i vrijednosti modela Chevelle SS 454 1970 koji je trebao da bude auto koji se vozi u filmu (što nije eksplicitno određeno).

Soundtrack
----------


|  |  |
| --- | --- |
| Faster (Music From The Motion Picture) |  |
| Br. | Naslov | Umjetnici | Trajanje |  |
| 1. | "Goodbye My Friend"   | Guido & Maurizio De Angelis | 4:03 |
| 2. | "I Wanna Be Your Dog"   | Iggy Pop | 4:05 |
| 3. | "Just Dropped In (To See What Condition My Condition Was In)"   | Kenny Rogers & The First Edition | 3:19 |
| 4. | "Short Change Hero"   | The Heavy | 5:21 |
| 5. | "Grifos Muertos"   | Jeffrey Luck Lucas | 3:00 |
| 6. | "John The Revelator"   | Adewale Akinnuoye-Agbaje | 0:54 |
| 7. | "Ten Year Stretch"   | Clint Mansell | 1:49 |
| 8. | "History Lesson"   | Clint Mansell | 3:03 |
| 9. | "Predators & Prey"   | Clint Mansell | 7:01 |
| 10. | "Lost lives"   | Clint Mansell | 1:53 |
| 11. | "Lovers"   | Clint Mansell | 2:51 |
| 12. | "Hospital Visit"   | Clint Mansell | 4:34 |
| 13. | "The Driver Drives"   | Clint Mansell | 4:27 |
| 14. | "Family Matters"   | Clint Mansell | 2:36 |
| 15. | "On A Mission"   | Clint Mansell | 3:37 |
| 16. | "Redemption"   | Clint Mansell | 1:33 |
| **Ukupno trajanje:** | **54:06** |  |

Izlazak
-------

Film je donio prihode od 12,2 miliona dolara tokom petodnevnog perioda prikazivanja od Dana zahvalnosti. U kinima se zadržao do 10. februara 2011. Na kraju, prihodi u svijetu su bili 35.626.958 dolara. Film je produciran uz budžet od 24 miliona dolara. Izašao je kao video 1. marta 2011. i donio još 17,3 miliona dolara od DVD i Blu-ray prodaje u SAD-u.

Kritika
-------

Rotten Tomatoes daje filmu rejting 42% na osnovu 131 recenzije; prosječna ocjena je 5,0/10. Na Metacriticu ima rejting 44 od 100.

Vanjske veze
------------

* Zvanični veb-sajt (arhiva)
* *Faster* na IMDb-u ()
* *Faster* na Rotten Tomatoes-u ()

| * p
* r
* u
Filmovi koje je režirao George Tillman Jr. |
| --- |
| 1990-e | 
* *Soul Food* (1997)

 |
| 2000-e | 
* *Men of Honor* (2000)
* *Notorious* (2009)

 |
| 2010-e | 
* *Faster* (2010)
* *The Inevitable Defeat of Mister & Pete* (2013)
* *The Longest Ride* (2015)
* *The Hate U Give* (2018)

 |

| * p
* r
* u
Clint Mansell |
| --- |
| Soundtrackovi | 
* *Pi*
* *Requiem for a Dream*
	+ *Lux Aeterna*
* *Sonny*
* *Doom*
* *The Fountain*
* *Smokin' Aces*
* *The Wrestler*
* *Faster*
* *Black Swan*
* *Last Night*
* *Mass Effect 3*

 |
| Srodno | 
* Pop Will Eat Itself
* *MIA/NYC Nonstop*

 |